  Алексей Бакулев Анжелика Тихонова корреспондент 15-тӥ оштолэзе Удмуртиын «Поиск солдата» буре ваён элькун акция кутскиз. 2020-тӥ арысен Йӧскалык лыдӟетъюрт сое арлы быдэ ортчытъя, ивортӥз ужъюртлэн пресс-службаез. Ӵектос улсын оштолэзе – куартолэзе элькунысь библиотекаосын консультационной площадкаос радъясько, отын шаерамы улӥсьёслы Быдӟым Атыкай оже пыриськем ӵыжы-выжыоссы сярысь ивор шедьтыны юрттозы. 20-тӥ оштолэзе Йоскалык лыдӟетъюртын Быдӟым Атыкай оже пыриськем ӵыжы-выжыос сярысь ивор утчанъя  вазиськонъёсын архивъёслэн но военкоматъёслэн ужамзылы сӥзем пумиськон ортчоз. Отын тодыны луоз, кыӵе ужкагазъёс кулэ куриськон гожтыны, кӧня дыр ӵоже вазиськонлы валэктонэз возьмано но мукет.  Пумиськонэ Удмуртиысь Шор кун архивлэн кивалтӥсезлэн воштӥсез Вадим Трещев, Удмуртиысь ожгар комиссариатысь калыклэн вазиськонъёсынызы ужанъя ёзэтысь ӧнерчи Сергей Бабенышев пыриськозы. Ужрад 18 часын кутскоз. Пыронэз эркын. Пусъём, «Поиск солдата» буре ваён элькун акция ортчытъяны малпан 2019-тӥ арын Удмуртиысь йӧскалык библиотекаын «Судьба солдата» огъяросси акци улсын радъям мер приёмнойёс ужаку кылдӥз. Соку толэзь ӵоже библиотекаын ужасьёс фронтэ ветлэм ӵыжы-выжыоссы сярысь тодыны юрттэт куронэн 140-лэсь трос вазиськонъёсты эскеризы. Тодэ вайытом, Ижкарын Быдӟым Атыкай ож аръёсы фронт мышкын ужам адямиослы сӥзем адӟытон усьтӥськиз. Тегъёс: Удмуртия БыдӟымАтыкайож Йӧскалыклыдӟетъюрт Ижкар Мерлык  